als_Latn dik_Latn nus_Latn
Gjykata e Venecias ka dënuar me 2 vjet e gjysëm burg shqiptarin Lulzim Rama, i thirrur me pseudonimin “Vasili”, 36 vjeç, i akuzuar si “piloti” i makinës Audi e verdhë që për disa ditë me rradhë shkaktoi panik në rrugët e autostradat e Italisë.
Sipas gjykatësit Enrico Ciampaglia e prokurorit Stefano Ancilotto, 36 vjeçari shqiptar ka drejtuar Audin e verdhë me shpejtësi deri në 260 km në orë në rrugët që lidhin rajonin e Venetos me Friulin.
Së bashku me shqiptarin udhëtonin dhe dy bashkëpunëtorë të tij të cilën janë shpallur në kërkim.
Makina Audi e verdhë rezulton e vjedhur dhe është përdorur nga Lulzim Rama e 2 shokët e tij për të kryer grabitje në provincën e Venecias dhe në territorin e San Donà di Piave.
Pas disa ditë ndjekjesh nga policia italiane, Audi e verdhë u gjet e djegur në territorin Onè di Fonte, në provincën e Trevigianos.
Me gjithë tentativën për të zhdukur gjurmët, policia italiane ka mundur të identifikoj në brendësi të makinës shenjat e gishtërinjve të Lulzim Ramës në 18 pika të ndryshme të Audit.
Të ndihmuar dhe nga imazhet e video kamerave rrugore, autoritetet italiane kanë mundur të identifikojnë 36- vjeçarin shqiptar.
Lulzim Rama u arrestua pak muaj pas ngjarjes në Greqi dhe u ekstradua drejt Italisë për t’u gjykuar nga drejtësia italiane.
Gjykata e Venecias e ka dënuar Lulzim Ramën me 2 vjet e 6 muaj burg si dhe me një gjobë prej 1200 euro.
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn als_Latn als_Latn als_Latn ind_Latn als_Latn